**Danske Landbrugsskolers Nyhedsbrev – November 2014**

**Kære alle på de danske landbrugsskoler.**

Som de fleste af jer nok ved, så trådte jeg til som sekretariatschef for Danske Landbrugsskoler d. 1. august 2014 som afløser for Flemming Haagen Madsen. Her 85 spændende og travle arbejdsdage senere vil jeg i dette nyhedsbrev på vegne af Danske Landbrugsskolers formandskab og bestyrelse - og ikke mindst sekretariat – forsøge at samle lidt op på foreningens og skolernes arbejde siden sommerferien.

Jeg vil også forsøge at skitsere de væsentligste indsatsområder i 2015, så I alle får en idé om hvilke opgaver, der lægger foran os, og hvordan foreningen har tænkt os at takle dem. Vi vil også forsøge, at give jer en estimeret tidsplan, så I har mulighed for, at planlægge jeres arbejde optimalt ude på skolerne. (Det giver jer også en fin idé om hvad jeres forstandere/direktører laver i forenings regi og hvorfor, at de kommer og beder jer om forskellige input til diverse ☺).

Det er selvfølgeligt ikke muligt, at medtage alle elementer af foreningens og skolernes arbejde, men det skulle gerne hjælpe med til, at give et lidt bedre overblik og en bedre mulighed til at bidrage til skoleformens udvikling. Grundet de mange udfordringer vi som skoleform står overfor, så er det imperativt, at vi alle bidrager positivt til, at sikre ikke bare kvaliteten på vores egne skoler, men til at vi som skoleform står stærkere frem mod 2017, hvor alle erhvervsuddannelser skal i udbud.

**Oversigt – indhold i nyhedsbrevet**

1. Kalender for den kommende periode – møder, arrangementer og deadlines
2. Arbejdsgrupper i Danske Landbrugsskoler - Landbrugsuddannelsen og Landbrugets lederuddannelse
3. Udbudsrunde 2017
4. Kampagne for Dyr, Planter og Natur uddannelserne v. Mensch
5. [www.danskelandbrugsskoler.dk](http://www.danskelandbrugsskoler.dk)
6. SIP og LUP
7. Danske Landbrugsskolers sekretariat
8. Indsatsområder 2015

Ovenstående repræsenterer de emner som foreningen har fået flest henvendelser omkring, men hvis I har nogle emner, der bør komme med i næste nyhedsbrev som er det bare, at skrive til sekretariatet.

**1. Kalender for den kommende periode**

Kalenderen viser de aktiviteter og deadlines, der pt. Er i kalenderen, men vil løbende blive udvidet efterhånden som jeg får kendskab til flere elementer fra skoler, UVM mv.

* D. 2. december
  + Erfaringsudvekslingsdag for grundforløb på Kjærgård Landbrugsskole kl. 09.30-15.30
    - For info mv. Kontakt Birgitte Boysen, Kjærgård Landbrugsskole
* D. 5. december 2014
  + Indmeldelse af elevtal til sekretariatet
    - Der kommer en mail d. 5. december
* D. 8. december 2014
  + Pædagogisk Dag om klasseledelse, dannelse og refleksion på Bygholm Landbrugsskole kl. 09.30-16.00
    - For info mv. Kontakt Birgitte Boysen, Kjærgård Landbrugsskole
* D. 5. januar 2015
  + Sidste frist for fagligt input til UVM fra det faglige udvalg på trin 1 + 2 til UVM.
* D. 8-10. januar 2015
  + Skills 2015 i Bella Center
* D. 8. januar 2015
  + Fælles skoleledermøde på Bella Sky kl. 13-15
* D. 12-22. Januar 2015
  + SIP – Skoleudvikling i Praksis 1. Dag – se pkt. 6
* D. 15. Januar 2015
  + Bestyrelsesmøde på Jordbrugets UddannelsesCenter
* D. 15. Januar 2015
  + Kampagnen for DPN-uddannelserne starter i TV, primært Viasat og SBS kanaler
* D. 26. januar 2015
  + Formandsskabsmøde ml. Danske Landbrugsskoler og Jordbrugsskolerne kl. 10-12 på Gråsten L.
  + Planlægningsmøde vedr. årsmødet 2015 – fælles formandskaber + Gråsten L. kl. 12-15 på Gråsten L.
* D. 22. Februar 2015 (sandsynligvis)
  + UVM sender et brev til skolerne med nærmere information om processen ifm. Udbudsrunde 2017
* D. 10. marts 2015
  + Ekstraordinært bestyrelsesmøde på Nordjyllands Landbrugsskole
* D. 13-23. April 2015
  + SIP 2. Dag – se pkt. 6
* D. 20. april 2015
  + Formandsskabsmøde ml. Danske Landbrugsskoler og Jordbrugsskolerne kl. 10-12 på Bygholm L.
  + Planlægningsmøde vedr. årsmødet 2015 – fælles formandskaber + Gråsten L. kl. 12-15 på Bygholm L.
* D. xx. April/maj 2015
  + Uddannelsesbekendtgørelser mv. landbrugsuddannelsen
* D. 12. Maj 2015
  + Generalforsamling på Asmildkloster Landbrugsskole
* D. 10. August 2015
  + Bestyrelsesmøde på Agroskolen i Hammerum
* D. 19-26. August 2015
  + SIP 3. Dag – se pkt. 6
* D. 27-28. august 2015
  + Årsmøde på Gråsten Landbrugsskole
* D. 1. Oktober 2015 – 30. November 2016
  + UVM gennemfører en ny udbudsrunde for erhvervsuddannelserne, som vil få virkning fra den 1. august 2017.
* D. 28. oktober 2015
  + Bestyrelsesmøde på Grindsted Landbrugsskole
* D. 2-16. November 2015
  + SIP 4. Dag – se pkt. 6

UVM har også levet en tidsplan som er vedhæftet.

**2. Arbejdsgrupper i Danske Landbrugsskoler**

**– Landbrugsuddannelsen og Landbrugets Lederuddannelse**

Der er godt gang i samarbejdet på landbrugsskolerne (og med vores venner på de tekniske skoler), og der er nedsat flere arbejdsgrupper på tværs af skoleformen, som ikke er forankret i sekretariatet (fx en administrativ erfa-gruppe), og en række medarbejdere repræsenterer landbrugsskolerne i diverse udvalg og ekspertgrupper. Jeg har et nogenlunde overblik, men I må alligevel meget gerne sende en mail til sekretariatet hvor I kort fortæller om indhold og deltagere så jeg får det perfekte overblik.

To arbejdsgrupper som pt. er forankret i sekretariatet, er:

* **Trin 1+ 2 arbejdsgruppen (Landbrugsuddannelsen)**
* Arbejdsgruppen arbejder med alle de aktuelle og væsentlige elementer i relation til landbrugsuddannelsen.
  + GF1, GF2, hovedforløb, skoleterminer, talentspor og studenterlinje etc.
    - Der er fx lavet et oplæg på GF1 som er formidlet til alle skoler (også vedhæftet)
    - Der er lavet en kort statusredegørelse, som kan læses i nedenstående.
  + Arbejdsgruppen tegnes af Lotte Bistrup Ipsen (Bygholm), Kirsten Broch Nielsen (Gråsten) og Marianne Oksbjerre (bestyrelsesrepræsentant)
* **Trin 3 + 4 arbejdsgruppen (Landbrugets Lederuddannelse)**
  + Medlemmer er Marianne Oksbjerre (Agroskolen), Kåre Heide-Ottosen (Gråsten), Poul (Kjærgård), Asger (Nordjylland), Keld Kallestrup (Bygholm), Jannik (L&F), Charlotte Drachmann Jørgensen (L&F), Knud Petersen (Jordbrugets Uddannelser), Svend (LandboUngdom) og undertegnede.
    - Der sker flere væsentlige ændringer med Landbrugets Lederuddannelse. Først og fremmest så er uddannelsen fremover en integreret del af uddannelsen (ikke længere et bilag) og så sammenlægges trin 4 + 5 til ét trin 4. Der er lavet en kort statusredegørelsen som kan læses i nedenstående.

**Grundforløb 1 (GF1)**

Bekendtgørelserne omkring det nye grundforløb 1 er på plads. Forløbet varer 20 uger. Forløbet er kun for elever, der kommer direkte fra 9. eller 10. klasse eller er gået ud for op til 1 år siden.

Forløbet kan udbydes to gange om året (august og januar), men det er op til den enkelte skole at beslutte sit udbud. Indholdet i forløbet skal tilrettelægges omkring en fagretning. Danske Landbrugsskolers fagretning hedder landbrug og er beskrevet i det vedhæftede bilag ”Fagretning”.

På GF1 skal eleverne have grundfaget dansk som noget nyt. Privatøkonomi og sundhed placeres på GF1 og der bliver et tema om innovation + en masse andre emner.

I Danske Landbrugsskolers pædagogiske udvalg arbejdes der med et inspirationsoplæg til det videre arbejde med projekterne og især til de pædagogiske og didaktiske overvejelser omkring dette. Ministeriet stiller præcise krav til organisering og pædagogik på grundforløbet, som noget af det nye i reformen.

Fagretningen skal udbydes i optagelse.dk senest den 30. november 2014 med de startterminer, skolen har besluttet. Den beskrivende tekst om fagretningen, som findes i dokumentet ”Fagretning”, skal bruges i optagelse.dk og kan eventuelt suppleres med skolens egne uddybninger.

**Grundforløb 2 (GF2)**

Det nuværende grundforløb bliver fremover GF2. Forløbet varer 20 uger uden mulighed for forlængelse. Bekendtgørelsen omkring dette forløb er på plads. Nye ting her er bl.a.:

* Biologi på F niveau skal bestås
* Naturfag på F niveau flytter hertil og skal bestås
* Der bliver eksamen i ét af de to grundfag
* Den afsluttende grundforløbsprøve skal bestås

§26-kursus og medicinhåndteringskursus bliver obligatorisk på grundforløbet og et krav for at komme videre (ligesom kørekort, førstehjælp og brandbekæmpelse fortsat er det).

GF2 kan udbydes flere gange om året

**Hovedforløb (1HF + 2HF)**

Pt. er en arbejdsgruppe i gang med at lave bekendtgørelsen til hovedforløb sammen med det faglige udvalg. Arbejdet er endnu ikke afsluttet, men der er deadline 5. januar 2015 til ministeriet. Bekendtgørelserne kommer først endeligt til foråret, sandsynligvis april/maj.

Der sker nogle konsekvenstilretninger af hovedforløbene, fordi der flyttes fag til grundforløbet og andre fag er ikke længere grundfag. Disse ting er ret usikre og ikke offentlige endnu:

* Grundfagene bliver nok samfundsfag F på 2HF, Biologi E på 1HF, matematik F på 1HF, erhvervsøkonomi F på 2HF og fremmedsprog (engelsk) F på 2HF
* Der bliver eksamen i ét grundfag på hvert skoleforløb i hovedforløbet.
* Sundhed flytter til grundforløb 1
* Iværksætteri og innovation bliver nok et uddannelsesspecifikt fag på 2HF
* Bæredygtighed bliver nok delt til to fag, hvor energi kommer til at ligge på 1HF og bæredygtighed på 2 HF – 1 uge til hvert fag
* Husdyr, plantedyrkning og teknik samles sandsynligvis til ét fag på 1HF på 5 uger (1 uge mere end i dag)
* Der bliver færre uger til valgfrit specialefag – måske kun 2 uger på 1HF, hvor man kun kan vælge dyrehold A eller teknik A
* Der bliver sandsynligvis 2 ugers valgfag på 1HF, hvor vi kan udbyde nogle af 1-ugers-valgfri-spacialefagene + andre fag med udgangspunkt i et fælles valgfagskatalog

Målpindene i alle fag bliver gennemgået inden jul, for også lige at tjekke efter, at de er hensigtsmæssige, når der nu bliver samlet fag, oprette nye m.m.

Der bliver ikke ændret på skoleperiodernes længde, men det er ikke besluttet endnu om placeringen af skoleforløbene forbliver som i dag, eller om 1HF skal gennemføres om efteråret og 2HF om foråret i stedet. Det bliver nok ikke afklaret før efter jul.

Der bliver en overgangsordning for elever, der er startet i den gamle uddannelse. De skal enten gøre deres uddannelse færdig efter den gamle bekendtgørelse eller flyttes over i den nye. Det er ikke afklaret endnu, hvordan og med hvilke krav, det skal ske. Det er noget den enkelte skole afgør, men ”vi plejer” at lave en fælles model i skoleforeningen, så det kommer der nok også denne gang – men det bliver sandsynligvis først klart og aktuelt i efteråret 2015.

**EUX**

Grundforløbet på EUX skal også gennemføres som GF1 og GF2 bare med flere grundfag på C-niveau.

Den store udfordring med EUX er, at der i bekendtgørelsen nu er kommet er krav om, at alle skoleforløb og praktikperioder skal være 20 uger og hele tiden skifte. Danske Landbrugsskoler har afgivet et høringssvar hvor vi foreslår en korrektion af UVM foreslåede model. Se bilag.

**Landbrugets lederuddannelse**

Parallelt med arbejdsgruppen på Trin 1 + 2, så er der nedsat en arbejdsgruppe på de kommende Trin 3 + 4 (den nuværende lederuddannelsestrin 3+4+5). Pt. har arbejdsgruppen forberedt de ændringer som følge af den nye struktur, hvor Trin 4 + 5 sammenlægges til et nyt Trin 4 på 40 uger, der er sket en justering af fag og indhold samt en gennemgang og justering af målpinde mv. Lovgivningen forhindrer muligheden for at stille optagelses- eller overgangskrav – hverken erhvervserfaring eller karakterkrav mellem Trin 2 og Trin 3 + 4 – grundet at Trin 3 + 4 nu er en formel del af erhvervsuddannelsen. Det betyder at arbejdsgruppen er tæt på, at have et udkast parat til bekendtgørelsen, der burde glide let igennem, da alle relevante parter har deltaget i arbejdet. Den endelige deadline er d. 5. Januar 2015. Bekendtgørelserne kommer april/maj 2015.

**3. Udbudsrunde 2017**

De fleste rundt om på skolerne har nok hørt om udbudsrunden 2017, men hvad er en udbudsrunde egentligt? Helt konkret så betyder, at alle tilladelser til at udbyde erhvervsuddannelser og skolepraktik er tilbagekaldt og, at man skal søge på ny. Udvælgelsesprocessen foregår derefter på baggrund af nogle udbudskriterier, der som det første tager udgangspunkt i de formelle mål, der blev opstillet i EUD-reformens aftaletekst ’Aftale om Bedre og mere attraktive erhvervsuddannelser’ og for det andet i nogle udbudskriterier, der bliver fastlagt i REU (Rådet for de grundlæggende Erhvervsrettede Uddannelser). Formand Kaj Aage Højgaard og undertegnede er placeret i REU.

De formelle udbudskriterier kan læses i det vedhæftede baggrundsnotat, som tidligere blev sendt til forstander/direktørkredsen.

Det vigtige stykke arbejde for foreningen bliver derfor, at sørge for, at de endelige udbudskriterier bliver udformet på en sådan måde, at landbrugsuddannelsen og landbrugsskolerne også efter udbudsrunde står som en selvstændig og styrket skoleform.

Skoleformen er som udgangspunkt udfordret på en del af EUD-reformens DNA

* Monofagligheden
* GF1 (der skal pege mod flere uddannelser - bare ikke for landbrugsuddannelsen…)
* Campusmiljøet
* Vejledning
* Uddannelsessamarbejde
* Uddannelsesgaranti (vi er bare ikke på positivlisten…)

Til gengæld scorer vi højt på centrale parametre i EUD-reformen:

* Fastholdelse og gennemførsel (specielt på elever med svage forudsætninger)
* Efterfølgende beskæftigelse
* Undervisningstimer
* Tilfredshedsundersøgelser
* Efterfølgende videreuddannelse etc.

Derfor bliver det for bestyrelse, formandskab og sekretariat en central opgave gennem hele 2015, at følge arbejdet med udbudsrunden og specielt processen med at skabe udbudskriterier.

**4. Kampagne for Dyr, Planter & Natur uddannelserne m. Mensch**

Før sommerferien blev det på et fælles skoleledermøde besluttet, at gennemføre en TV baseret rekrutteringskampagne for dyr, planter og natur uddannelserne i januar 2015, med det formål at vise, at en DPN-uddannelse er et spændende alternativ til andre uddannelsesvalg. Dette er kampagnens grundlæggende budskab.

Man valgte at Mensch, der er det reklamebureauet, som man også brugte sidste gang og som har stået bag L&F kampagne, igen skulle stå for kampagnen. Skabeloner for filmene og medievalget blev besluttet i styregruppen på et møde den 16. juni.

Kampagnen er i god proces og kontrakten med Mensch er på plads. Mensch er, i samarbejde med produktionsselskabet Bacon Copenhagen, i gang med at producere kampagnefilmen.

Den første version af filmen præsenteres den 17. december på et møde hvor Christian Schultz og Charlotte Drachmann deltager. Den færdige film præsenteres af Mensch d. 8. januar på det fælles skoleledermøde. Filmen kommer i TV i midten af uge 3 – forventeligt første gang d. 15. januar.

Kampagnen vil ud over at styrke søgningen på de enkelte skoler også lede interesserede hen til den fælles hjemmeside dyrplanternatur.nu. Det er besluttet i styregruppen at bibeholde navnet på hjemmeside dyrplanternatur.nu selvom området har fået et nyt hovedområde. Indholdet på siden vil blive opdateret med en beskrivelse/forklaring af det nye hovedområde.

Kampagnen kommer til at kører i Tv, via banner annoncering på internet og mobil og på Facebook. Kampagne perioden er 3 uger.

I Tv benyttes et mix af TV3-stationerne, SBS-stationerne og Disney Channel. Dette mix rammer den yngre målgruppe meget fint til en betydelig lavere pris end TV 2. Forældre målgruppen vil også blive ramt at TV3 og SBS stationerne, som helt overordnet arbejder med et målgruppefokus som hedder 21-50 årige.

Formålet med banner annoncering på internet og mobil er dels at skabe opmærksomhed hos de unge i en kontekst, som er relevant for dem, samt at drive trafik til Dyr, Planter og Natur på Facebook.

Facebook skal dels bruges til at øge antallet af likers til dyrplanternatur.nu, og dels til at engagere de likers vi har og andre dele af målgruppen på Facebook. På Facebook målrettes annonceringen meget segmenteret mod målgruppen på en række kriterier – køn, alder, geografi m.m. Der har tidligere været tale om, at filmen kan personificeres på Facebook, dvs. trække et billede ind fra en personlige Facebook profil. Dette er ikke en del af den mediepakke, som blev valgt på mødet før sommerferien.

På Facebook kan eventuelle Åben Hus arrangementer på skolerne også lægges ind som events, hvilket synliggør arrangementet over for venner til dem som allerede liker siden. Succesen af kampagnen på Facebook kommer meget til at afhænger af det indhold og de opdateringer, som er tilgængeligt på siden. Det er vigtigt, at indhold til Facebook prioriteres af alle, så det kan anvendes til at skabe trafik og involvering i kampagneperioden.

**5. Danske Landbrugsskolers nye hjemmeside**

Fredag d. 28. november 2014 ser Danske Landbrugsskolers nye hjemmeside dagens lys. Hjemmesiden har implementeret en ny gennemskuelig struktur, indholdskvaliteten har fået et løft, der er kommet nye features og det vigtigste indhold er aldrig mere end to klik væk.

Danske Landbrugsskoler har samtidigt fået en ny visuel identitet, bl.a. repræsenteret ved et nyt logo, der visuelt trækker på nogle synergier mellem skolerne og erhvervet. Den visuelle identitet er en del af foreningens samlede identitetsarbejde, der stadig er under udvikling (under arbejdstitlen ”Grøn er det nye Sort”).

Hjemmesiden er som nævnt første generation og planen er, at udvikle løbende på indholdet således, at der løbende udvikles kvalitativt, kvantitativt og kreativt efterhånden som foreningen, skolerne og sekretariatet udvikler dette.

Hjemmesiden vil ikke strukturelt forandres, men vil på sigt kunne suppleres af fx flere dedikerede sharepoint portaler a la lærernes eksisterende portal, bl.a. vil forstanderne få deres egen portal.

Hjemmesiden vil som udgangspunkt primært formidle oplysninger, der er fælles for skoleformen, grundlæggende viden om landbrugsuddannelsen og landbrugets lederuddannelse, nyheder af generel interesse, kampagner o. lign.

Hjemmesiden vil dog løbende blive udvidet med en databank for skoleformen – Værd at vide om landbrugsskolerne - Danske Landbrugsskolers holdninger om centrale politiske begivenheder, aktiviteter på alle skolerne, baggrundsnotater etc.

Grundlæggende så skal www.danskelandbrugsskoler.dk få interesserede ind på hjemmesiden, gøre dem lidt klogere og sende dem videre til skolernes hjemmesider – det er foreningens raison d’être.

[www.danskelandbrugsskoler.dk](http://www.danskelandbrugsskoler.dk)

**6. SIP og LUP**

**SIP** er en forkortelse af Skoleudvikling i Praksis, der er et kursusforløb udviklet af UVM, der skal inspirere og understøtte skolernes igangværende arbejde med at løfte kvaliteten af elevernes læring. Kurset vil løbe fra januar til november 2015 og varer 4 dage – én i januar, én i april, én i august og én i november Datoer kan ses i nedenstående kalender).

Kursusforløbet skal understøtte skolernes arbejde med at løfte kvaliteten af elevernes læring. Forløbet giver deltagerne konkrete værktøjer til at arbejde med de fire temaer:

1. Tværfaglig og helhedsorienteret undervisning på grundforløbet

2. Et attraktivt erhvervsrettet læringsmiljø

3. Udvikling af modeller og metoder til differentiering

4. Praksisorienteret undervisning - kobling mellem teori og praksis.

* SIP skal give konkrete værktøjer til kursusdeltagerne til at arbejde med de pædagogiske kvalitetsinitiativer i reformen.
* SIP omfatter alle uddannelsesinstitutioner, der udbyder erhvervsuddannelser – alle landbrugsskoler har fået 4 pladser.
* SIP tilbydes til både ledere og lærere, der arbejder med skolens pædagogiske udviklingsopgaver på den enkelte skole.
* Kursusdagene afholdes på følgende datoer og steder:

|  |  |  |  |  |  |
| --- | --- | --- | --- | --- | --- |
| Kursusforløb 1 Kursusforløb 2 | | Kursusforløb 3 Kursusforløb 4 Kursusforløb 5 | | | Kursusforløb 6 |
| Comwell Aalborg | Radisson Blu Aarhus | Scandic Kolding | Scandic Odense | Sørup Herregaard | Scandic Sydhavnen |
| 14. januar | 16. januar | 22. januar | 15. januar | 13. januar | 12. januar |
| Comwell Aalborg | Radisson Blu Aarhus | Scandic Kolding | Scandic Odense | Sørup Herregaard | Scandic Sydhavnen |
| 13. april | 15. april | 23. april | 21. april | 14. april | 17. april |
| Comwell Aalborg | Radisson Blu Aarhus | Scandic Kolding | Scandic Odense | Sørup Herregaard | Scandic Sydhavnen |
| 26. august | 19. august | 25. august | 24. august | 20. august | 21. august |
| Comwell Aalborg | Radisson Blu Aarhus | Scandic Kolding | Scandic Odense | Sørup Herregaard | Scandic Sydhavnen |
| 9. november | 4. november | 16. november | 13. november | 3. november | 2. november |
| Comwell Aalborg | Radisson Blu Aarhus | Scandic Kolding | Scandic Odense | Sørup Herregaard | Scandic Sydhavnen |

**LUP -** Ledelsesudvikling i praksishar baggrund har ligesom SIP baggrund i ’*Aftale om Bedre og mere attraktive erhvervsuddannelser*’ hvor det fremgår, at det er afgørende for reformens succes, at lederne kan udnytte det nye ledelsesrum, der er tilvejebragt med de nye arbejdstidsregler, til at gennemføre de centrale initiativer i reformen, herunder et kvalitetsløft af undervisningen, en ændret struktur og en styrkelse af skolens ungdomsmiljøer. Konkret udvikles og afholdes der i 2014-15 kurser i ledelse og udvikling i praksis (LUPkurser) rettet mod alle erhvervsskoleledere med henblik på at give et samlet løft af sektorens ledelsesniveau. LUPkurserne skal, jf. reformteksten, udvikles og afholdes i 2014-15. Pt. Ser det ud til, at LUPkurserne igangsættes i april 2015.

**7. Danske Landbrugsskolers sekretariatet**

D. 1. august startede undertegnede som sekretariatschef og samtidigt flyttede sekretariatet til Axelborg i København. Årsagen til dette var bl.a. at de udfordringer vi som skoleform står overfor frem mod 2017 i høj grad kræver, at vi er i tæt (daglig) dialog med Folketing, UVM, L&F og øvrige interessenter på det uddannelsespolitiske område.

Dagligdagen er på Axelborg, Axeltorv 3, 1609 KBH V, på 1. sal lige ved receptionen. Sekretariatet består jo af undertegnede som en én-mands hær, derfor trækker jeg selvfølgeligt meget, ikke bare på formandskabet og bestyrelsen, men også på alle resurserne ude på skolerne, og jeg håber, at I fremover vil bidrage med både input og idéer.

Det store fokus på det uddannelsespolitiske arbejde har betydet, at sekretariatet fremover vil varetage lidt færre administrative opgaver fx at arrangere møder og fakturering o. lign. Men det betyder ikke, at jeg kun skal være i København. Jeg besøgte alle skolerne i august og har siden været en del rundt på skolerne og håber, at få mødt alle ved de kommende besøg og arrangementer.

Ift. Nyhedsbreve o. lign. så har bestyrelsen besluttet, at nyhedsbrevene ikke kommer på faste tidspunkter, men ad hoc efter behov, med ca. 1-2 måneders mellemrum. Nyhedsbrevene vil blive sendt til alle de medarbejdere, der er i sekretariatet adresseliste, men vil også blive lagt på [www.danskelandbrugsskoler.dk](http://www.danskelandbrugsskoler.dk)

**8. Indsatsområder 2015**

Fokus vil i 2015 selvfølgeligt være på implementering af EUD-reformen og Udbudsrunden.

I 2015 har bestyrelsen dog allerede besluttet, at der skal arbejdes med yderligere to hovedområder:

* Danske landbrugsskoler i tal
* Rekruttering og kommunikation

Sekretariatet bliver stort set hver eneste dag ringet op af journalister, interesseorganisationer eller sågar ministerier, der efterspørger data vedrørende skoleformen. Jeg kan ofte hjælpe med basale data som antal årselever, antal skoler o. lign. Men ligeså tit så må jeg svare, at lige de tal, dem har vi ikke. Desværre er det ofte tal som ville stille landbrugsuddannelsen og landbrugsskolerne i et positivt lys – for jeg hører i hvert fald altid, at vi er superdygtige ☺. Ofte mangler vi også data, der vil kunne bruges strategisk i det uddannelsespolitiske arbejde og set i lyset af udbudsrunden 2017, så vil foreningen i 2015 arbejde på at styrke vores data-paradigme, som det så smukt hedder, og igennem hele 2015 vil foreningen indsamle kvalitative og kvantitative data på alle relevante platforme. Det endelige resultat vil blive ”Danske Landbrugsskoler i tal”, som vil blive placeret på [www.danskelandbrugsskoler.dk](http://www.danskelandbrugsskoler.dk) så alle kan trække på data og henvise dertil.

Landbrugsskolernes legitimitet (og økonomi) er baseret på, at vi får et tilstrækkeligt antal dygtige og afklarede unge ind på vores uddannelse, og derfor vil foreningen i 2015 fokusere på rekruttering (hvordan vi rekrutterer) og kommunikation. Det er som udgangspunkt to separate elementer, der dog har en høj grad af interdependens, og foreningen vil iværksætte et analysearbejde, der skal afdække hvordan vi rekrutterer og hvordan vi kan optimere vores rekruttering. Samtidigt vil vi arbejde med den såkaldte meta-kommunikation, der er den kommunikation vi som skoleform har til fælles. En del af det arbejde er også, at få opkvalificeret den viden der er om uddannelsen og skolerne på forskellige digitale platforme (der står meget ikke korrekt om os rundt omkring på nettet) og i de forskellige vejledningsfora (det er heller ikke altid, at landbrugsuddannelsen er helt present hos fx UU). Projekt ”Rekruttering og Kommunikation” starter op i starten af 2015 og vil også blive fulgt op på i nyhedsbreve på og på [www.danskelandbrugsskoler.dk](http://www.danskelandbrugsskoler.dk)

Hvis I ellers sidder og brænder inde med nogle geniale idéer ift. Ovenstående emner eller et helt tredje emne, så er I velkomne til at kontakte sekretariatet.